Publication: Magyar Közlöny
Issue: MK-2000-103 (Year: 2000, Number: 103)
Era: 1990-2004
Section: a 35/2000. (X. 18.) GM rendelethez
Paragraph Index: 105

5. A mérőeszközök osztályozása és főbb méretei 5.1. A mérőeszközök az alábbi pontossági osztályokba sorolhatók: — I. osztály: a legkisebb osztásköz távolság 1,5 mm a mérőeszközbe nem építhető be hőmérő, — II. osztály: a legkisebb osztásköz távolság 1,05 mm a mérőeszközbe be lehet építeni hőmérőt, — III. osztály: a legkisebb osztásköz távolság 0,85 mm a mérőeszközbe be lehet építeni hőmérőt. 5.2. A mérőeszköz test külső átmérőjének 19 és 40 mm között kell lennie. A szár külső átmérője az I. és II. osztályba tartozó mérőeszközöknél legalább 3 mm, a III. osztályba tartozó mérőeszközöknél legalább 2,5 mm legyen. A szár legalább 15 mm-rel nyúljon a legfelső osztásvonal fölé. A legalsó osztásvonal a szár keresztmetszet változásától legalább 5 mm-re legyen.

Source: https://magyarkozlony.hu/hivatalos-lapok/fd5245ca87144c3a3b6ed58efbbeed3245e53ce7/dokumentumok/b93750d7493a1c575655a0494ecff06db047f239/letoltes